b'\n_START_ARTICLE_\nRovokopa\xc4\x8d\n_START_PARAGRAPH_\nRovokopa\xc4\x8d je samohodni gra\xc4\x91evinski radni stroj koji se sastoji od pogonskog motora, gusjeni\xc4\x8dnog podvozja i alata._NEWLINE_Alat je konstruiran kao gusjenica na kojoj su pri\xc4\x8dv\xc5\xa1\xc4\x87eni no\xc5\xbeevi tj. male lopatice koje odvajaju (stru\xc5\xbeu) i izbacuju materijal uslijed vrtnje gusjenice. Iskop se izvodi kontinuiranim pomicanjem cijelog stroja po zadanoj trasi i rotacijom kopa\xc4\x87e gusjenice. Dubina rova tj. kanala regulira se spu\xc5\xa1tanjem i podizanjem kopa\xc4\x87e gusjenice (alata), dok \xc5\xa1irina rova zavisi od \xc5\xa1irine kopa\xc4\x87e gusjenice i ne mo\xc5\xbee se regulirati._NEWLINE_Rovokopa\xc4\x8d je usko specijalizirani radni stroj i koristi se isklju\xc4\x8divo za kopanje kanala a naj\xc4\x8de\xc5\xa1\xc4\x87e se koristi za kopanje u tlu III. i IV. kategorije._NEWLINE_Transport rovokopa\xc4\x8da se obavlja labudicom.'